Convairs originale utkast var designet med to motorer og 40 seter, noe som også er forklaringen på at flyet har benevnelsen . Den første prototypen fløy 16. mars 1947, og den første produksjonsmodellen ble levert til American Airlines den 28. februar 1948. 75 fly ble levert til dette selskapet og 50 ble levert til Western Airlines, Continental Airlines, Pan American World Airways, KLM og Trans-Australia Airlines. Convair 240 var også det første private flyet som ble brukt i en amerikansk presidentkampanje. I 1960 brukte John F. Kennedy en CV-240 med kallenavn i sin første valgkamp. Flyet er bevart og utstilt ved National Air and Space Museum.